Nicole Stott
Nicole Marie Passonno Stott (sündinud 19. novembril 1962) on Ameerika Ühendriikide insener ja endine NASA astronaut. Ta liitus NASA-ga 1988. aastal ning töötas mitmetel Space Shuttle'iga seotud ametikohtadel. 2000. aastal valiti ta astronaudiks ning ta oli Rahvusvahelise Kosmosejaama 20./21. ekspeditsiooni liige. Stott osales ka Space Shuttle'i missioonidel STS-128 ja STS-133. Ta lahkus NASA-st 1. juunil 2015.